**וולטה סולאר** (באנגלית: **Volta Solar**) היא חברה ישראלית מתחום האנרגיה הסולארית, העוסקת בהקמה של מערכות סולאריות על גגות בתים פרטיים, מסחריים ומבני ציבור. החברה הוקמה ב-2017.

היסטוריה
--------

החברה הוקמה בשנת 2017 על ידי ערן טל וטל הרכבי, במטרה להאיץ את המעבר לאנרגיה מתחדשת באמצעות שימוש באנרגיה סולארית ירוקה על ידי התקנת מערכות סולאריות על גגות בצורה פשוטה, אסתטית ונגישה. החברה פועלת בישראל ועוסקת בייזום, הקמה ותפעול של מתקנים לייצור חשמל מאנרגיות מתחדשות על גגות בתים פרטיים, מסחריים, מבני ציבור, קירויים סולאריים, מגרשי ספורט וחניונים וכן הקמת מתקני אגירה ועמדות טעינה לרכבים חשמליים במגוון מודלים כלכליים כגון רכישה, חכירה (ליסינג סולארי) ושותפות עם בעלי הגג.

במסגרת פעילותה בישראל, יזמה, פיתחה והקימה עד כה למעלה מ-3,000 מתקנים פוטו-וולטאיים על גגות פרטיים ולמעלה מ-100 מגה ואט בסקטור המסחרי והמוניציפלי. בשנת 2023 וולטה סולאר הקימה את המערכת הסולארית הראשונה בישראל בבניין מגורים בעיר נתניה והתחילה לשלב מערכות אגירה וגיבוי בסקטור הביתי, המסחרי והמוניציפאלי.

וולטה סולאר חברה במועצה הישראלית לבניה ירוקה ובאיגוד חברות אנרגיה ירוקה לישראל.

פעילות
------

פאנלים סולריים של וולטה סולאר מותקנים על גגהחברה פועלת במספר מודלים להרכבת מערכות סולאריות על גגות של מבנים פרטיים וציבוריים בישראל.

אחד ממודלי העבודה של וולטה סולאר הוא ליסינג סולארי. כחלק מהמודל היא מתקינה מערכת סולארית על מבנה כלשהו בבעלותה במימון מלא שלה, ולאחר מכן גם מתפעלת ומתחזקת את המערכת על חשבונה. כאשר נוצר חשמל עודף במערכת, בעליו של המבנה יכול להשתמש בעודף החשמל. מדובר בחכירה תפעולית, שמתבצעת באמצעות הקמה של מערכות סולאריות על גגות בתים, מרכזי מסחר, מבני תעשייה ומבני ציבור.

אספקט נוסף בפעילות החברה כולל מכירה של מערכות סולארית והתקנתן על גגות. החברה אחראית לתכנון ולעיצוב המערכת כך שתתאים לצורת הגג שעליו היא מותקנת. כמו כן, היא מבצעת טיפול בסוגיות הרישוי מול חברת חשמל וגורמי רגולציה נוספים, ומתקינה את המערכת עצמה על הגג. החברה גם אחראית לניטור ולתחזוקה של המערכת לאחר התקנתה. קניית המערכת מאפשרת ללקוח לבחור האם כל האנרגיה המיוצרת במערכת הסולארית תוזרם לרשת החשמל והלקוח יקבל תעריף בהתאם לגודל המערכת שלו, או שיעדיף שהאנרגיה תוזרם לשימוש במבנה, והעודפים שלה (בשעות שבהן המערכת מייצרת יותר מאשר צורכי המבנה) יוזרמו לרשת החשמל.

תחומי עשייה
-----------

התקנה של פאנלים סולרייםוולטה סולאר פועלת בשלושה סקטורים עיקריים: ביתי, עסקי מסחרי ומוניציפלי. בסקטור הביתי מקימה וולטה סולאר מערכות סולאריות ביישובים בישראל. בסקטור העסקי מסחרי עובדת וולטה סולאר עם משקים, נחלות חקלאיות (חלקה א'), מבני תעשייה ומסחר כגון : קרסו, שפיר, מגדל, TEN, המרכז האקדמי רופין, INDOLA, שיכון ובינוי, שוקחה, מאפיית אנג'ל, DALTON, TREK.

בסקטור המוניציפלי נבחרה וולטה סולאר על ידי ערים, מועצות אזוריות וישובים להעביר את התושבים והעסקים לאנרגיה סולארית ולהתקין מערכות סולאריות על מבני ציבור ומוסדות חינוך וכן להקים קירויים על מגרשי ספורט וחניונים סולאריים לרווחת התושבים כגון: עיריית אילת, מועצה אזורית מגידו, חדרה, נהריה, מצפה אבי"ב, עיריית נתניה, אלון שבות, גליל תחתון, קיבוץ שער העמקים, קיבוץ רוחמה, עדי, יהודה ושומרון (מעלה אדומים, מודיעין עילית, ביתר עילית, מ.א בקעת הירדן, מ.א מגילות ים המלח, מ.א מטה בנימין, מ.א שומרון, מ.א הר חברון, אלקנה, בית אל, קרני שומרון, קדומים, גבעת זאב, שער שומרון, אורנית, עמנואל, אלפי מנשה, עמנואל והר אדר.)

וולטה סולאר גם מתקינה עמדות טעינה לכלי רכב חשמליים.

שותפויות
--------

* ב-30 ביוני 2020 וולטה סולאר וסינרג'י אנרגיה מתחדשת (S’ENERGY) הכריזו על כך שהאחרונה תשקיע בוולטה סולאר בעבור כ-20% מהחברה בעסקת מזומן ונכסים סולאריים.
* במאי 2021 חתמה וולטה סולאר על הסכם עם חברת EDF Renewables (אנ') הצרפתית, ליצירת שותפות אשר תעסוק בייזום ובמימון מערכות סולאריות על גגות מסחריים-תעשייתיים ומוניציפליים במודל הליסינג הסולארי, ומודלים נוספים של שותפויות ומכירת חשמל סולארי.
* באוגוסט 2021 חתמה וולטה סולאר על הסכם עם חברת EV EDGE מקבוצת יוניון ליצירת שותפות שתממן מערכות סולאריות לבתים פרטיים ובנייני מגורים במודל הליסינג הסולארי. במסגרת ההצעה, השותפות עוסקת גם בהקמת תשתית לעמדות טעינה לרכבים חשמליים.
* מור גמל ופנסיה ואיל וולדמן, מייסד מלאנוקס משקיעים בחברת וולטה סולאר 30 מיליון שקל בעבור 20% מהחברה.

קישורים חיצוניים
----------------

* אתר האינטרנט הרשמי של וולטה סולאר
* וולטה סולאר, ברשת החברתית פייסבוק
* וולטה סולאר, ברשת החברתית אינסטגרם
* וולטה סולאר, ברשת החברתית LinkedIn
* וולטה סולאר, סרטונים בערוץ היוטיוב
* ערן טל: אנרגיה סולארית נגישה למשתמשים, סרטון בערוץ "Dr. Michael Mero ד"ר מיכאל מירו", באתר יוטיוב (אורך: 37:25)

הערות שוליים
------------

1. 1 2  Shlomo Maital, Rafi Nave, Eran Tal, **How Technion Faculty & Graduates Fuse Creativity with Technology to Change the World**, Israel: The Technion - Israel Institute of Technology, 2021, עמ' 235-238
2. ↑  ג'ון מאקי וראג' סיסודיה, **קפיטליזם קשוב**
3. ↑  וולטה סולאר בע"מ, באתר המועצה הישראלית לבנייה ירוקה | ILGBC
4. ↑  | חברים באיגוד, באתר greenrg.org.il
5. ↑  חברת 'וולטה סולאר' מציעה מודל ייחודי באנרגיה סולארית לבתים פרטיים, באתר mynetafula, ‏2020-10-07
6. ↑  אנרגיה סולארית - הצטרפו למהפכת האנרגיה הסולארית וחסכו, באתר Volta Solar
7. ↑  שת"פ משמעותי בין וולטה סולאר וסינרג'י אנרגיה מתחדשת - וואלה! כסף, באתר וואלה!, ‏2020-06-30
8. ↑  ליאור גוטמן, וולטה סולאר וסינרג'י אנרגיה מתחדשת מקימות גוף השקעות למתקנים סולאריים ב-150 מיליון שקל, באתר כלכליסט - www.calcalist.co.il, ‏2020-06-30
9. ↑  וולטה סולאר ו-EDF יוצאות לדרך, באתר Volta Solar
10. ↑  אתר למנויים בלבד ישראל פישר, קופץ מענף הרכב לגגות בניינים: ג'ורג' חורש נכנס לתחום החשמל הסולארי, באתר TheMarker‏, 29 באוגוסט 2021
 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"וולטה סולאר"**.